7. Ændring af planlægning med baggrund i beskyttelse af grundvandet 
i [adresse] (Åben)
Tidl. politisk behandling
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling ”Forslag til kommuneplantillæg nr. 8” samt ”Forslag til ophævelse af 
lokalplan nr. 21 og delvis lokalplan nr. 08.02” med henblik på at mindske risikoen for, at der sker forurening 
af drikkevandet i det sydøstlige [adresse]. 
Formålet for ændring af planlægningen er at beskytte Voldum Vandværks drikkevandsboring ved at fjerne 
muligheden for etablering af erhverv på de arealer, der på nuværende tidspunkt anvendes til landbrugsjord. 
Ændringen omfatter igangsætning af følgende processer:

Ophævelse af lokalplan 21.-709

Delvis ophævelse af lokalplan 08.02.-709

Vedtagelse af kommuneplantillæg med ændring af ramme og udpegning af område, der skal 
tilbageføres til landzone

Tilbageførelse af området fra byzone til landzone.
 <
Erhvervsområdet ligger sydøst for [adresse] ved Rigtrupvej og [adresse]. Det ligger meget tæt på [adresse] 
Vandværks drikkevandsboring og det meste af området er omfattet af indvindingsoplandet til vandboringen, 
hvoraf en stor del af arealet er udpeget til at være nitratfølsomt.
”Lokalplan nr. 08.02.-709 – Et erhvervsområde ved Rigtrupvej i [adresse]” og ”Lokalplan nr. 21.-709 – Et 
erhvervsområde ved [adresse] i [adresse]” omfatter tilsammen et areal på ca. 4 ha, som har byzonestatus. 
Lokalplan nr. 21.-709 blev vedtaget i 1980 for at muliggøre erhvervsformål i form af virksomhed med 
behandling af korn (kornrensning og -tørring) samt oplagring af gødningsstoffer. Arealet er privatejet og 
anvendes som landbrugsjord.
Lokalplan nr. 08.02.-709 blev vedtaget i 1986 for at muliggøre erhvervsformål i form af håndværk og 
håndværkslignende småindustrier samt mindre lagervirksomhed. Den uudnyttede del af Lokalplan nr. 
08.02.-709 er ejet af Favrskov Kommune og forpagtes ud til landbrugsdrift. Den resterende del af Lokalplan 
nr. 08.02.-709 er privatejet. 
Hele arealet er omfattet af rammeområdet 9.ER.1 i Kommuneplan 2021-32. Rammebestemmelserne 
udlægger området til erhvervsområde til let industri, håndværk, lager- og værkstedsvirksomhed, herunder 
service- og forretningsvirksomhed. I kommuneplanens afsnit om Thomas Pedersen udviklingspotentialer nævnes 
muligheden for, at området skal have en anden anvendelse end erhverv grundet hensynet til beskyttelse 
af grundvandet. 
VURDERING
Sagsnr. EMN-2020-34265
DokID: 2608980
Sagsbehandler risj
Byråd
30. august 2022  19:00
På baggrund af projektet ”Koordineret vandindvindings- og byplanlægning” vurderer Teknik og Miljø, at 
etablering af erhverv på arealet mellem Rigtrupvej og [adresse] udgør en så stor risiko for grundvandet, at 
den nuværende mulighed for erhverv nærmest boringen bør fjernes eller ændres til anden anvendelse. 
Samtidig er lokalplanerne af en ældre dato, uden at der har været interesse for at udnytte dem. Derfor 
vurderer Teknik og Miljø, at begge lokalplaner ikke er aktuelle for de områder som benyttes til 
landbrugsdrift.
Teknik og Miljø anbefaler, at Lokalplan nr. 21.-709 ophæves helt, og at Lokalplan nr. 08.02.-709 ophæves, 
med undtagelse af den matrikel, der er bebygget og privatejet. Se det vedlagte ophævelsesdokumentet for 
den konkrete afgrænsning. For de arealer, hvor lokalplanerne ophæves, bør der ligeledes ske en 
tilbageførelse fra byzone til landzone.
For at tilbageføre området fra byzone til landzone skal kommuneplanen ændres. Dette gøres ved et tillæg 
til kommuneplanen. Området, der skal tilbageføres til landzone, udpeges ved retningslinjer i 
kommuneplanen. Ramme ”9.ER.1 – ved [adresse]” ophæves, mens der oprettes en ramme til blandet 
bolig- og erhverv for den eksisterende ejendom Rigtrupvej 30. Kommuneplantillæg nr. 8 er vedlagt.
Når arealet er tilbageført til landzone, vil det fremadrettet være omfattet af de almindelige 
landzonebestemmelser i planloven.
Hvis der ikke indkommer bemærkninger eller høringssvar i høringsperioden, anbefaler Teknik og Miljø, at 
Byrådet bemyndiger administrationen til følgende:

Vedtage kommuneplantillægget endeligt

Ophæve lokalplanerne

Tilbagefører fra byzone til landzone. 
Processen anbefales, da dette sidestilles med den bemyndigelse som administrationen har ved vedtagelse 
af lokalplaner, hvis der ingen høringssvar er indkommet til disse.
ØKONOMI
Der er en lille sandsynlighed for, at sagen kan have økonomiske konsekvenser for Favrskov Kommune.
Ved tilbageførsel af privat ejede arealer fra byzone til landzone kan ejer rejse erstatningskrav for udgifter, 
ejeren har afholdt med henblik på ejendommens udnyttelse i byzone. Ejer skal dog være den samme som 
ved vedtagelsen af lokalplanen eller nært beslægtede. Dette menes ikke at være tilfældet på arealet ved 
lokalplan nr. 21.-709.
Favrskov Kommune mister en potentiel indtjening på salg af lokalplanlagte erhvervsgrunde. Området er 
ikke byggemodnet, og samlet set vurderer Teknik og Miljø, at udgifterne til byggemodning vil udligne eller 
være dyrere end en potentiel indtægt.
INDDRAGELSE
Efter Byrådet har vedtaget et forslag til kommuneplantillæg, vil der ske borgerinddragelse og 
kommunikation om forslaget efter reglerne i planloven. Det er et selvstændigt mål med planloven, at 
offentligheden i videst muligt omfang inddrages i planlægningsarbejdet.
 
Forslag til kommuneplantillæg skal offentliggøres ved annoncering på kommunens hjemmeside med en 
indsigelsesfrist, som Teknik og Miljø anbefaler fastlagt til otte uger.
Ejere og evt. parter skal have mulighed for at komme med bemærkninger om forslaget om ophævelse af 
lokalplanerne og tilbageførelse til landzone. Der skal fastsættes en høring på minimum otte uger ved 
tilbageførelse til landzone.
Teknik og Miljø anbefaler, at høringerne køres sideløbende og fastlægges til otte uger.
INDSTILLING
Direktøren for Teknik og Miljø indstiller til Byrådet:
1.
At Forslag til kommuneplantillæg nr. 8 godkendes til offentlig høring i otte uger
2.
At processen med ophævelse af ”Lokalplan nr. 21.-709 – Et erhvervsområde ved [adresse] i 
[adresse]” og delvis ophævelse af ”Lokalplan nr. 08.02.-709 – Et erhvervsområde ved Rigtrupvej i 
[adresse]” sendes i høring i otte uger
3.
At processen med tilbageførelse fra byzone til landzone sendes i høring i otte uger
4.
At Byrådet, hvis der ingen bemærkninger eller høringssvar indkommer i høringsperioden, 
bemyndiger Teknik og Miljø til at kunne vedtage kommuneplantillæg endeligt samt foretage 
ophævelse af lokalplaner og tilbageførelse til landzone.
BESLUTNING
Plan- og Landdistriktsudvalget, 11. august 2022:
Fraværende: Ingen
Indstilles godkendt.
Økonomiudvalget, 18. august 2022:
Fraværende: Tim Holst
Indstilles godkendt.
Byrådet, 30. august 2022:
Fraværende: Tim Holst
Godkendt.
Bilag
1.
Udkast til forslag til kommuneplantillæg nr. 8 (2641554)
2.
Forslag til ophævelse af lokalplan nr. 21 og delvis ophævelse af lokalplan nr. 08.02 (2641617)
3.
Understøttelse af FN's verdensmål (2640594)
